*Tämä artikkeli käsittelee Suomen kuntaa. Isojoki on myös joki.*

**Isojoki** (ruots. *Storå*) on Suomen kunta, joka sijaitsee Etelä-Pohjanmaan maakunnassa. Kunnassa asuu 1 855 ihmistä ja väestötiheys on 3,06 as./km². Pinta-ala on 647,46 km², josta vesistöjä 5,04 km².

Nimen synty
-----------

Kunnan nimi *Isojoki* vakiintui alueelle 1600-luvulla.

Historia
--------

### Esihistoria ja asutuksen syntyminen

Isojoelta on löydetty lukuisia kivikautisia esineitä. Vesijärveltä, Villamosta ja Vanhakylästästä löydetyt hioinkivet viittaavat myös asuinpaikkoihin. Keskiaikainen eräreitti Satakunnasta Etelä-Pohjanmaalle kulki luultavimmin Isojoen kautta. Pysyvästi Isojoen seutu asutettiin 1500-luvulla. Kustaa Vaasan aikana Isojoelle levisi maanviljely. Taloja rakennettiin viljavien jokilaaksojen reunoille. Metsät olivat kylän yhteistä omaisuutta isojakoon asti.

Isojoki kuului alkuaan Närpiön ruotsinkieliseen emäpitäjään. Alueet liitettiin Närpiöstä eronneeseen Lapväärttiin vuonna 1607, jolloin Isojoella oli neljä taloa. Tervanpoltto houkutteli asukkaita Isojoelle ja taloluku nousi 1700-luvulle tultaessa. Isojoen asutus oli suurimmaksi osaksi suomenkielistä ja kieliraja oli kunnan länsirajan tuntumassa.

Perimätiedon Isojoelta käytiin kirkossa aina Karkussa asti, mutta enimmäkseen Lapväärtissä. Vuonna 1710 Isojoki sai oman kirkon ja samana vuonna Isojoesta tuli Lapväärtin rukoushuonekunta. Vuonna 1725 Isojoelle muutti oma pitäjänapulainen.

### Itsenäistyminen seurakuntana (1732–1868)

Isojoki tuli kappeliseurakunnaksi 1732 ja itsenäiseksi seurakunnaksi 1855. 1820-luvulla Isojoelle ryhdyttiin uuden kirkon rakennustöihin, joka valmistui vuonna 1833. Isojoki eriytyi omaksi nimismiespiiriksi 1884 ja omaksi käräjäkunnaksi 1888. Isojoen ensimmäinen itsenäinen kuntakokous pidettiin pappilassa vuonna 1868..

Isojoen väestönkasvu kiihtyi 1800-luvulla ja vuonna 1880 väkiluku oli 4016.

### Kehittyminen kuntana (1868–)

1900-luvun vaihteen jälkeen Isojoen kasvua hidasti jonkin verran siirtolaisuus.

Isojoelle asutettiin jatkosodan jälkeen Jaakkiman siirtoväkeä. Kunnan syrjäisen sijainnin vuoksi väkiluku alkoi 1960-luvulla vähentyä voimakkaasti, ja muuttoliike suuntautui kaupunkeihin ja Ruotsiin.

Vuonna 2017 Lauhanvuoren kansallispuistoon Isojoella istutettiin metsäpeuroja, joista toivotaan muodostuvan elinvoimainen kanta.

Maantiede
---------

Isojoen naapurikunnat ovat Karijoki, Kankaanpää, Kauhajoki, Kristiinankaupunki, Merikarvia ja Siikainen. Matkaa maakuntakeskukseen Seinäjoelle on 101 km. 

### Liikenne

Isojoki sijaitsee melko kaukana pääteistä, ja lähin rautatieasema on Seinäjoella. Isojoen kirkonkylän kautta kulkevat seututie 661 Merikarvian Kuvaskankaalta Kauhajoen Päntäneelle ja seututie 664 Honkajoelta Kristiinankaupunkiin.

### Luonto

Lauhanvuoren kansallispuisto on Isojoen ja Kauhajoen rajalla sijaitseva kansallispuisto. Lauhanvuoren rinteillä on näkyvissä jääkauden jättämiä merkkejä. Näyttävimpiä näistä ovat Kivijata eli pirunpelto sekä Aumakivi.

Isojoen muita Natura-kohteita ovat runsaslajinen suoalue Haapakeidas, Lapväärtinjokilaakso, vanhaa metsää kasvava Lassinharju, Kodesjärvi runsaine vesilintuineen ja valtakunnallisesti merkittävä hyvin tyypillinen ja edustava keidassuo Hanhikeidas.

### Kylät

Heikkilä, Iivarinkylä, Kirkonkylä, Kodesjärvi, Kortteenkylä, Kärjenkoski, Koppelonkylä, Leppikylä, Möykky, Peurala, Polvenkylä, Sakara, Sarviluoma, Suojoki, Piikkilänkylä, Vanhakylä, Vesijärvi, Villamo, Viitakoski, Pettukylä.

Palvelut ovat keskittyneet Isojoen kirkonkylään.

### Taajamat

Vuoden 2017 lopussa Isojoella oli 2 032 asukasta, joista 792 asui taajamassa, 1 230 haja-asutusalueilla ja 10:n asuinpaikat eivät olleet tiedossa. Isojoen taajama-aste on 39,2 %. Kunnassa on vain yksi taajama, Isojoen kirkonkylä.

Väestö
------

### Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Isojoen väestönkehitys 1980–2020 |
| --- |
| Vuosi |  |  | Asukkaita |  |
| 1980 |    | 3 204 |
| 1985 |    | 3 069 |
| 1990 |    | 2 896 |
| 1995 |    | 2 860 |
| 2000 |    | 2 694 |
| 2005 |    | 2 552 |
| 2010 |    | 2 400 |
| 2015 |    | 2 123 |
| 2020 |    | 1 947 |
| Lähde: Tilastokeskus. |

### Uskonto

Vuoden 2018 aluejaon mukaan Isojoella on seuraavat Suomen evankelis-luterilaisen kirkon seurakunnat:

* Isojoen seurakunta

Suomen ortodoksisen kirkon seurakunnista Isojoen alueella toimii Vaasan ortodoksinen seurakunta.

Talous
------

### Elinkeinorakenne

Vuonna 2015 Isojoella oli 733 työpaikkaa. Niistä 24 prosenttia oli alkutuotannossa, 22 % jalostuksessa ja 51 % palvelualoilla. Isojoen yritysrakenne on monipuolinen. Suuri osa yrityksistä on maatalousalalla, maanrakennusalalla ja metsätaloudessa. Isojoen suurimpia yrityksiä ovat Isojoen Saha, Maanrakennus Hautala, Kuljetus Viitalähde sekä Luontomatkailukeskus Lauhansarvi. Isojoen suurimpiin yritystuloverojen maksajiin kuuluivat vuonna 2021 myös Lankoski Oy sekä Isojoen Osuuspankki.

### Matkailu

Lauhanvuoren kansallispuiston ulkopuolella on matkailupalveluja, kuten Lauhansarven luontomatkailukeskus, Kangasjärven leirintäalue sekä Kauhajoen puolella Muurahaisen luontomatkailukeskus. Kaikkia yhdistää Lauhanvuoren kansallispuiston maisemat.

Lauhansarven luontomatkailukeskus avattiin 6. tammikuuta 2000, joskin toiminta alkoi jo syksyllä 1999. Arto Koiviston hiihtomuseo, Suomen sahtiopisto sekä turvehoitosauna palvelevat koko vuoden ajan.

Kangasjärven kesäleirintäalueen kymmenen mökkiä, teltta- ja asuntovaunupaikat palvelevat kesäkuukaudet.

Kulttuuri
---------

### Tapahtumat

Isojoella järjestettäviä tapahtumia ovat keväisin järjestettävät Isojoki-viikot, heinäkuun ensimmäisenä viikonloppuna järjestettävä Isojoen Raitilla-tapahtumaviikonloppu sekä heinäkuun lopussa järjestettävät Lauhan spelit.

### Museot ja nähtävyydet

Isojoen kirkko ja kellotapuli.
Kyllikki Saaren suohauta sijaitsee kahden kilometrin päässä Isojoen keskustasta Kauhajoelle päin. Paikalle on pystytetty muistomerkki vuonna 1953 surmatun nuoren tytön, Kyllikki Saaren, löytymispaikalle. Isojoen keskustassa sijaitsee perunankuorimaveitsipatsas, joka pystytettiin Isojokisten maailmanennätystempauksen muistoksi, kun kuntalaiset kuorivat perunoita yli 50 tunnin ajan Guinnesin ennätysten kirjaan.

Isojoen pappilassa sijaitsee Isojoen kotiseututalo ja -museo. 1800-luvun puolivälissä rakennettu vanha pappila on ollut Isojoki-seuran omistuksessa vuodesta 1981 lähtien. Rakennus toimi pappilana vuoteen 1955 saakka.

Isojoen puukirkon on suunnitellut Carl Ludvig Engel. Kirkko valmistui vuonna 1833 kirkonrakentaja Erik Kuorikosken johdolla. Kellotapuli valmistui vuonna 1854.

### Ruoka

Isojoen pitäjäruoaksi nimettiin 1980-luvulla kalaperunat.

### Luontokohteet

Isojoella sijaitsee Lauhanvuoren kansallispuisto, joka kuuluut Lauhanvuori–Hämeenkangas Geoparkiin, joka on lisätty Unescon ainutlaatuisten geologisten kohteiden verkostoon vuonna 2020. Lauhavuoren laki kohoaa 231 metrin korkeuteen, noin sata metriä ympäristöä korkeammalle.

### Urheilu ja liikunta

Isojokelaisia urheiluseuroja ovat Isojoen Urheilijat. Isojoella sijaitsevia ulkoliikuntapaikkoja ovat yleisurheilukenttä, Koulukolmion monitoimikenttä, frisbeegolfrata ja monitoimipuisto. Isojoella sijaitsevia uimapaikkoja ovat Kangasjärven, Kodesjärven, Sarvijärven, Suojoen ja Vesijärven uimarannat. Sisäliikuntatiloja Isojoella ovat monitoimitalo, Koulukolmion liikuntasali sekä Isojoen sisäampumarata.

Hallinto ja politiikka
----------------------

### Hallinto

Isojoen kunnanjohtaja, Linda Leinonen, valittiin kaupunginjohtajaksi Kauhajoelle syksyllä 2017. Viransijaisena toimi Juha Mattila. Uudeksi kunnanjohtajaksi valittiin 19. tammikuuta 2018 Juha Herrala.

Kunnanvaltuustossa on 21 paikkaa, joista yksitoista on keskustan hallussa kaudella 2021–2025. Valtuuston puheenjohtajana toimii Esa Saarinen.

Kunnanhallituksessa on yhdeksän jäsentä, ja sen puheenjohtajana toimii Pia Jaakkola.

### Politiikka

Annetut äänet viimeisimmissä kunnallisvaaleissa. (Lähde: Yle, Vaalitulospalvelu)

|  |  |  |  |  |  |  |
| --- | --- | --- | --- | --- | --- | --- |
| Vuosi | KESK | KOK | PS | SDP | KD | Johto |
| Ääniä | % | Ääniä | % | Ääniä | % | Ääniä | % | Ääniä | % |
| 2008 | 694 | 53,2 | 263 | 20,2 | 128 | 9,8 | 150 | 11,5 | 70 | 5,4 | 33,0 |
| 2012 | 658 | 50,8 | 260 | 20,1 | 196 | 15,1 | 151 | 11,7 | 31 | 2,4 | 30,7 |
| 2017 | 609 | 57,2 | 253 | 23,8 | 134 | 12,6 | 69 | 6,5 |  |  | 33,4 |
| 2021 | 496 | 49,3 | 257 | 25,5 | 209 | 20,8 | 44 | 4,4 |  |  | 23,8 |

Tunnettuja isojokelaisia
------------------------

* Aulis J. Alanen (1906–1987), historioitsija
* Elias Robert Alcenius (1796–1875), pappi ja sukututkija
* Antero Arho (1870–1929), ent. Alanen, kansanedustaja 1919–1922
* Markus Kajo (s. 1957), toimittaja, käsikirjoittaja ja televisiojuontaja
* Arto Koivisto (s. 1947), maastohiihtäjä, viestin olympiavoittaja
* Alma Mattila (1888–1973), kirjailija
* Ulla Norrbo (s. 1965), kuntajohtaja
* Portion Boys, huumorimusiikkiyhtye
* Kari Ovaska (1945–1995), kuvanveistäjä
* Reino Ryhänen (1922–1999), maatalous- ja metsätieteiden tohtori
* Kyllikki Saari (1935–1953), 17-vuotias murhattu tyttö. Suomen kuuluisimpia selvittämättömiä henkirikoksia.
* Elisa Valkama, (1861–1937), arkkiveisujen tekijä

Katso myös
----------

* Luettelo Isojoen julkisista taideteoksista ja muistomerkeistä

Lähteet
-------

* Rikkinen, Kalevi & Sihvo, Hannes: *Finlandia: Otavan iso maammekirja 7*. Etelä-Pohjanmaa. Helsinki: Otava, 1986. ISBN 951-1-08930-7.

### Viitteet

1. ↑  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. ↑  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. 1 2  Kunnanhallitus Isojoen kunta. Viitattu 24.10.2021.
7. 1 2  Kunnanvaltuusto Isojoen kunta. Viitattu 24.10.2021.
8. 1 2  Kuntavaalit 2021, Isojoki Oikeusministeriö. Viitattu 24.10.2021.
9. ↑  Svenska ortnamn i Finland Kotus. Viitattu 26.11.2012.
10. 1 2 3 4 5 6 7  Rikkinen & Sihvo 1986, s. 61
11. 1 2 3  Isojokilaakson kyläasutus ja Isojoen kirkkomaisema *RKY*. Viitattu 6.2.2018.
12. ↑  Isojoki *Suomen Sukututkimusseura Historiakirjat*. Suomen Sukututkimusseura. Viitattu 15.2.2018.
13. ↑  *Mitä Missä Milloin, Kansalaisen vuosikirja 1951*, s. 129. Helsinki: Otava, 1950.
14. 1 2  Hannu Tarmio, Pentti Papunen ja Kalevi Korpela (toim.): *Suomenmaa 2: maantieteellis-yhteiskunnallinen tieto- ja hakuteos*, s. 266–270. Porvoo-Helsinki: WSOY, 1968.
15. ↑  Metsäpeurat totuttelevat uuteen kotiinsa Isojoella aitojen sisällä – vastaava projekti oli menestys 35 vuotta sitten *Yle*.  1.12.2017. Viitattu 6.2.2018.
16. ↑  Natura 2000 -alueet - Etelä-Pohjanmaa (myös linkitetyt kohdesivut) *Ympäristö*. Viitattu 24.1.2018.
17. ↑  Taajama-aste alueittain 31.12.2017  28.9.2017. Tilastokeskus.  Arkistoitu 16.7.2019. Viitattu 4.12.2018.
18. ↑  Taajama- ja haja-asutusalueväestö iän ja sukupuolen mukaan kunnittain 31.12.2017  28.9.2017. Tilastokeskus.  Arkistoitu 14.7.2019. Viitattu 4.12.2018.
19. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2016  29.3.2017. Tilastokeskus.  Arkistoitu 17.6.2018. Viitattu 12.1.2018.
20. ↑  Yhteystiedot - Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
21. ↑   (Arkistoitu – Internet Archive)
22. ↑  Kuntien avainluvut *Tilastokeskus*. Viitattu 6.2.2018.
23. ↑  Kuvaus kunnasta Ilmajoki *Finder*.  6.12.2022. Viitattu 6.12.2022.
24. ↑  Katso, mikä yritys maksoi eniten veroja kunnassasi *Yle*. Viitattu 6.12.2022.
25. ↑  Kulttuuritapahtumat *Isojoen kunta*. Viitattu 10.3.2022.
26. ↑  Nähtävyydet *Isojoen kunta*. Viitattu 10.3.2022.
27. ↑  Kotiseututalo ja -museo *Isojoen kunta*. Viitattu 10.3.2022.
28. 1 2  Kirkko Isojoen seurakunta.  Arkistoitu 29.5.2008. Viitattu 21.11.2008.
29. ↑  Kohde id:200788 Isojoen kirkko Museovirasto.  Arkistoitu 3.3.2016. Viitattu 21.11.2008.
30. ↑  Kolmonen, Jaakko (toim.): *Kotomaamme ruoka-aitta: Suomen, Karjalan ja Petsamon pitäjäruoat*, s. 147. Helsinki: Patakolmonen, 1988. ISBN 951-96047-3-1.
31. ↑  Etelä-Pohjanmaan kulttuurikartta *Etelä-Pohjanmaan liitto*. Viitattu 10.5.2022.
32. ↑  Liikunta ja ulkoilu *Isojoen kunta*. Viitattu 10.3.2022.
33. ↑  Kuivasmäki, Ulla: Kauhajoki valitsi kaupunginjohtajaksi Linda Leinosen *Yle Uutiset*.  29.8.2017. Viitattu 24.10.2021.
34. ↑  Isojoen kunnanjohtajan hakuaikaa jatkettiin – Hakijoita ilmaantui kolme lisää *Ilkka-Phjalainen*.  15.12.2017. Viitattu 24.10.2021.
35. ↑  ylönen, Jorma: Juha Herrala Isojoen kunnanjohtajaksi - yhteisöllisyys veti kotiseudulle *Kuntalehti*.  19.2.2018. Viitattu 24.10.2021.
36. ↑  Isojoki, Kuntavaalit 2008; Isojoki, Kuntavaalit 2012; Isojoki, Kuntavaalit 2017; Isojoki, Kuntavaalit 2021

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Isojoki**.
* Isojoen kunnan kotisivut
* Tilastokeskus - Isojoen avainluvut
* Kärjenkosken kylä (Arkistoitu – Internet Archive)
* Vanhakylä
* Lauhanvuoren kansallispuiston kotisivut
* Lauhan matkailupalvelujen kotisivut
* Isojoen Kalastuskunta (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Isojoki |
| --- |
|  |
| 
* Etelä-Pohjanmaa
* Suupohja

 |
|  |
| Historia | 
* Isojoen-Honkajoen metsäpalo
* Kyllikki Saaren murha

 | Isojoen vaakuna |
|  |
| Kylät | 
* Heikkilä
* Iivarinkylä
* Kirkonkylä
* Kodesjärvi
* Kortteenkylä
* Kärjenkoski
* Koppelonkylä
* Leppikylä
* Möykky
* Peurala
* Polvenkylä
* Sakara
* Sarviluoma
* Suojoki
* Piikkilänkylä
* Vanhakylä
* Vesijärvi
* Villamo
* Viitakoski
* Pettukylä

 |
|  |
| Luonto | 
* Isojoki
* Kangasjärvi
* Lauhanvuoren kansallispuisto
* Lauhanvuori
* Spitaalijärvi

 |
|  |
| Kulttuuri | 
* Aumakivi
* Isojoen markkinat
* Isojoki-viikko
* Lauhansarven luontomatkailukeskus
* Lauhan hiihto
* Suvirannan leirikeskus
* *Luettelo taideteoksista*

 |
|  |
| Seurakunnat | 
* Isojoen seurakunta
	+ Isojoen kirkko
	+ Isojoen seurakuntatalo
* Isojoen vapaaseurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Isojoen Urheilijat

 |

 |
|  |
| Liikenne | 
* Seututie 661
* Seututie 664

 |
|  |
| Muuta | 
* Isojoen vaakuna

 |

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Etelä-Pohjanmaan maakunnan kunnat |
| --- |
|  |
| Nykyiset kunnat | 
* Alajärvi
* Alavus
* Evijärvi
* Ilmajoki
* Isojoki
* Isokyrö
* Karijoki
* Kauhajoki
* Kauhava
* Kuortane
* Kurikka
* Lappajärvi
* Lapua
* Seinäjoki
* Soini
* Teuva
* Vimpeli
* Ähtäri

 |
|  |
| Entiset kunnat | 
* Alahärmä
* Jalasjärvi
* Jurva
* Kortesjärvi
* Lehtimäki
* Nurmo
* Peräseinäjoki
* Seinäjoen maalaiskunta
* Töysä
* Ylihärmä
* Ylistaro

 |

 |